text: Ulve-møde i Kolding
  14 april 2015 kl. 08.41
  Tirsdag aften er der møde om ulven. Mødet er åbent for alle borgere, og her kan man få meget mere at vide om ulven, og om hvordan vi tackler den nu er tæt på os i naturen.
  Det er den seneste tids fund af to rådyr nedlagt af ulv i Marienlund Skoven tæt på Kolding centrum, som har skabt debat om ulven.
  På mødet kan du få mere at vide om ulv og forvaltningen af den. Kolding Kommune har inviteret ulveekspert seniorforsker Thomas Secher Jensen fra Naturhistorisk Museum Århus til at fortælle om ulven.
  Desuden vil Naturstyrelsens ulveteam også være til stede.
  Ulveteamet fortæller om de oplevelser, der i øvrigt har været af ulv her i området og rådgiver om, hvordan man bedst muligt beskytter sine husdyr.
  Borgmester Jørn Pedersen byder velkommen og kommunens biolog Mette List fortæller, hvad vi indtil nu ved om de nedlagte rådyr i Marielund og ulvens tilstedeværelse i Koldingområdet.
  Alle er velkomne til mødet. Det er gratis at deltage.
  Ulve-møde:
  Tirsdag den 14. april 2015Kl. 19.00-21.00KUC, Kolding Ågade 27, 6000 Kolding.
  
  